Þegar ég gaf fyrst kost á mér í stjórn LK gerði ég það m.a. af þeirri ástæðu að ég vil vinna að framþróun greinarinnar þegar kemur að umhverfismálum . Þar eru mikil tækifæri fyrir okkur , bæði til að leggja okkar af mörkum og auka samkeppnishæfni í síbreytilegu markaðsumhverfi . Því er ég afar ánægð með þær nýjungar sem koma fram í endurskoðuðum samningi okkar nautgripabænda við ríkið . Metnaðarfull markmið um að íslensk nautgriparækt verði að fullu kolefnisjöfnuð eigi síðar en 2040 . Leiðin að kolefnisjöfnun Til að slíkt markmið náist þarf að byrja á byrjuninni . Í haust gerði LK samning við EFLU verkfræðistofu um gerð skýrslu um kolefnislosun íslenskrar nautgriparæktar . Hennar er að vænta í kring um áramót og verður vonandi góður grunnur til að byggja komandi vinnu á . Við höfum einnig stefnumótun LK til ársins 2028 til að byggja á en þar er komið inn á atriði eins og áherslu á notkun innlendra aðfanga , þörf greinarinnar á jarðefnaeldsneyti , aukna þátttöku í umhverfisvernd o.fl . Hámarksverð getur aldrei orðið hærra en þrefalt lágmarksverð mjólkur til framleiðenda á hverjum tíma samkvæmt nýrri bókun við samkomulagið . Herdís Magna Gunnarsdóttir , varaformaður LK og bóndi á Egilsstöðum